Il-PM Robert Abela f'laqgħat mal-mexxejja Ewropej fi Brussell Kmieni dalgħodu l-Prim Ministru Robert Abela ħalla pajjiżna biex jattendi għall-Kunsill tal-mexxejja Ewropej fi Brussell. It-temi prinċipali fuq l-aġenda ta' dan il-Kunsill mistennija jkunu dawk tat-tibdil fil-klima u l-kummerċ. Fuq l-aġenda mistennija jkun hemm ukoll temi oħra bħal Covid-19 b'mod partikolari dwar l-istrateġiji għat-tilqim u anke r-relazzjonjiet ma' pajjiżi oħra li mhumiex stati membri. Għada, il-Ġimgħa, is-summit mistenni jkun Euro summit, laqgħa li matulha l-Mexxeja Ewropej tal-pajjiżi fiż-żona Ewro, se jiddiskutu l-qagħda ekonomika tal-pajjiżi rispettivi tagħhom.